open-index/open-wikipedia-markdown huggingface dataset:
Potboiler

**Potboiler** er et britisk begrep brukt om litterær og artistisk kunst av dårlig kvalitet, produsert relativt hurtig for å oppnå økonomisk gevinst. 

:*«Å sitte på stranden og lese den siste potboileren er ikke akkurat sinnsutvidende.»*

Det figurative begrepet har opprinnelse i den varme steinen man hadde i vannet (kokstein) for at det skulle holde temperaturen oppe.

## Referanser


## Eksterne lenker
*
48 timer

***48 timer*** (originaltittel: *48 Hrs.*) er en amerikansk action-krim-komedie fra 1982 med Eddie Murphy og Nick Nolte i hovedrollene. Regi er ved Walter Hill.

En oppfølger, *[[Nye 48 timer]]*, kom i 1990.

## Handling
Ransmannen og morderen Albert Ganz (James Remar) rømmer fra fengsel sammen med medfangen Billy Bear etter å ha skutt ned to vakter. Med hjelp fra sine partnere leter han nå etter byttet fra deres siste ran. Jack Cates (Nick Nolte), en alkoholisert San Francisco-purk, tar opp jakten på morderne, men da to av hans kollegaer blir drept av ranerne forsøker han å gå nye veier. Han drar til fengselet for å oppsøke Ganz og Billys tidligere partner Reggie Hammond (Eddie Murphy). Han løslater Reggie for 48 timer slik at han kan hjelpe ham med å fakke forbryterne. Men arbeidsforholdet dem imellom viser seg snart å bli vanskelig siden de ikke går overens med hverandre. Spenningen fører til en slåsskamp mellom dem, men etterhvert finner de tonen slik at de kan fortsette jakten.

## I rollene
*Nick Nolte –  Det Sgt. Jack Cates 
*Eddie Murphy –  Reggie Hammond
*Annette O'Toole –  Elaine/Bartender 
*Frank McRae –  Capt. Haden
*James Remar –  Albert Ganz 
*David Patrick Kelly –  Luther 
*Sonny Landham –  Billy Bear 
*Brion James –  Det Sgt. Ben Kehoe
*Kerry Sherman –  Rosalie/Hostage Girl 
*Jonathan Banks –  Det Sgt. Algren 
*James Keane –  Det Sgt. Vanzant 
*Denise Crosby –  Sally 
*Olivia Brown –  Candy (as Olivia M. Brown)
*Margot Rose – Casey
*Peter Jason – Cowboy bartender
*Nick Dimitri – Torchy's patron
*John Dennis Johnston – Torchy's patron
*Greta Blackburn – Lisa
*Gloria Gifford – prostituert

## Eksterne lenker
* 
### Nett-TV
* Filmtrailer
Kapittel (kristendom)

**Kapittel** (latin *capitulum*) betegner visse ekklesiologiske organisasjoner innen de katolske, anglikanske og nordiske lutherske kirker.

Betegnelsen sies å være avledet fra kapitlene i regelboken: Det er vanlig i henhold til reglene til Benedikt av Nursia at munkene samles daglig for å diskutere spørsmål knyttet til driften av klosteret, følge messen eller en forelesning, eller få instruksjoner fra abbeden. Siden møtet begynner med lesning fra et kapittel i regelboken, har møtet selv fått navnet «kapittel», og stedet hvor det holdes «kapittelrom».

Begrepet ble så utvidet til å gjelde andre møter. Begrepet *generalkapittel* angir generalforsamlingen til en munkeorden, som vanligvis omfatter representanter fra alle klostrene innen ordenen.

## Se også
* Kapittelhus
* Domkapitel

## Referanser


## Eksterne lenker
*
Petrified

**Petrified** er den første singlen fra Fort Minor sitt debutalbum *[[the Rising Tied]]*.

## Sporliste
;Vinyl
Side A:
#«Petrified» (explicit)
#«Petrified» (radio edit)
#«Petrified» (instrumental)
Gangsterkrig

***Gangsterkrig*** (originaltittel: *The Long Good Friday*) er en britisk krim-drama-film fra 1980 med Bob Hoskins og Helen Mirren i hovedrollene. Regi er ved John Mackenzie.

Også i Norge kjent under tittelen: *Gangsterkrigen – vendetta i underverdenen*.

## Handling
Harold (Hoskins) er den dominerende gangsterlederen i London, og er iferd med å inngå viktige avtaler med en kollega i USA når han kommer i alvorlig konflikt med en ukjent, brutal makt som setter hans posisjon i fare. Samtidig har han planer om å samarbeide med den amerikanske mafiaen om storslåtte planer for byen.

## Om filmen
*Gangsterkrig* ble tildelt prisen for beste film ved Edgar Allan Poe Awards.

Pierce Brosnan har en av sine første filmroller i denne filmen.

## I rollene
*Bob Hoskins –  Harold Shand 
*Helen Mirren –  Victoria 
*Paul Freeman –  Colin 
*Leo Dolan –  Phil 
*Kevin McNally –  En irsk ungdom 
*Patti Love –  Carol 
*P.H. Moriarty –  Razors

## Referanser


## Eksterne lenker
*
Dagsreise

**Dagsreise** ble i tidligere tider brukt som et lengdemål over store deler av Europa, sikkert også utenfor. 

Ei dagsreise til fots var i norrøn tid i Norge synonymt med 4 raster eller 4 × 32&nbsp;000 fot (4 × 9&nbsp;100,8 meter). Dette tilsvarte lengdemålet for en vei, som på sin side var synonym med en norsk mil. Lengden av en dagsreise til fots endret seg således med definisjonen av hvor lang en fot var. En mil ble på et senere tidspukt definert som 11&nbsp;295 meter. Dersom uttrykket fortsatt var i bruk ville en dagsreise altså vært 40 km i dag.

Dagsreise ble også i norrøn tid brukt til å definere distansen på båt- og skipsferder. En dagsreise med robåt var lik 6 vike sjøer eller 36 nautiske mil (ca. 67 km eller tilsvarende 12 timers roing i 3 knops fart). En dagsreise med (seil)skip var lik 24 vike sjøer eller 144 nautiske mil (ca. 267 km eller tilsvarende 24 timers seiling med 6 knops fart).

## Se også

* Gamle nordiske lengdemål

## Nautisk kilde
* Endre Elvestad. 2005. «Havner og førreformatorisk navigasjon». Fra Galta til Geitungen: Kystkultur og fjæresteinsarkeologi i Sørvest-Norge. AmS-NETT 7. Arkeologisk museum i Stavanger. ISBN 82-7760-124-7
Remember the Name

***Remember the Name*** er den andre singlen fra albumet the Rising Tied av Fort Minor. Denne sangen og «Where'd You Go» var de eneste sangen som ble populære i Amerika. Sangen er sunget av Ryu og Tak, to rappere fra Styles of Beyond. Heldigvis for Fort Minor fikk sangen ekstremt bra kritikk hos hiphop-fans. Den ble så populær at den har blitt spilt på NBA. Mike Shinoda ga ut singlen på nytt i 2006 og da fikk den mye bedre kritikk enn den den fikk før.

## Sporliste
;Vinyl
Side A:
#"Petrified" (explicit)
#"Petrified" (radio edit)
#"Petrified" (instrumental)

Side B:
#"Remember the Name" (explicit)
#"Remember the Name" (radio edit)
#"Remember the Name" (instrumental)

;CD
#"Petrified" (radio edit) 
#"Petrified" (album version) 
#"Petrified" (instrumental) 
#"Remember the Name" (radio edit) 
#"Remember the Name" (album version) 
#"Remember the Name" (instrumental)

;iTunes release
**(Same as CD release)**
#"Petrified" (radio edit) 
#"Petrified" (album version) 
#"Petrified" (instrumental) 
#"Remember the Name" (radio edit) 
#"Remember the Name" (album version) 
#"Remember the Name" (instrumental)
Where’d You Go

***Where'd You Go*** er den fjerde og siste singlen fra det The Rising Tied. I denne sangen synger han ikke med Styles of Beyond men i stedet med Holly Brook, en lite kjent sanger. Sammen laget de Where'd You Go, som ble den mest populære sangen av Fort Minor. Musikkvideoen vant en Grammy for beste musikkvideo. I juli 2006 sa Mike Shinoda at han skulle lage en ny musikkvideo til sangen. Joe Hahn og Brad Delson har laget to remixer hver av sangen.

## Sporliste
### Retail singel sporliste
#"Where'd You Go" [Single Version] (commercially available single version)
#"Where'd You Go" [Big Bad Remix] (remixed by Brad Delson of Linkin Park)
#"Where'd You Go" [S.O.B. Remix] (remixed by DJ Cheapshot and Vin Skully of Styles of Beyond)

### Promo Industry CD sporliste
#"Where'd You Go" (Album Version)
#"Where'd You Go" (Radio Version)
#"Where'd You Go" (Instrumental)
#"Where'd You Go" (Album A Capella)
#"Where'd You Go" (Radio A Capella)
Believe Me

**Believe Me** er den tredje singlen fra albumet the Rising Tied av Fort Minor. Vokalen er ved Mike Shinoda og Styles of Beyond. Sangen fikk ganske bra kritikker, men ikke like bra som Where'd You Go og Remember the Name.

## Sporliste

*Versjon 1
# Believe Me
# There they go
# Petrified

*Versjon 2
# Believe Me
# There they go
Kenji

Kenji er ikke en singel fra Fort Minor, men den er om hvordan Mike Shinoda sin familie overlevde  andre verdenskrig og om rasisme etter krigen. Det har blitt lagd en remix av sangen i 2006 av Fort Minor. Sangen ble aldri veldig populær sånn som de andre sangene.
Seks (album)

***Seks*** er et studioalbum av den norske gitaristen Marius Müller og ble hans sjette og siste soloalbum. Albumet ble gitt ut i 24. april 1995 og ble produsert av Svein Dag Hauge. Albumet var et instrumentalalbum hvor også gitaristene Knut Reiersrud og Tom Steinar Lund medvirket på hver sin duett. Müller spilte inn og ga ut albumet parallelt med hans karriere med Funhouse.

## Sporliste
# «Blå #2»
# «Våkn opp»
# «Som 1 reise»
# «Bless»
# «Duett i e-dur», duett med Knut Reiersrud
# «Snapp»
# «Den grønne drømmen»
# «Mia's sang»
# «Sunburst Shuffle»
# «Destiny»
# «Sull»
# «Ate Quem Sabè», duett med Tom Steinar Lund

Alle sanger skrevet av Marius Müller med unntak av «Ate qemb sabé» som er skrevet av João Donato og Lysias Enio.

## Medvirkende
### Musikere
* Marius Müller: gitar, synthesizer, programmering
* Knut Reiersrud: gitar på «Duett i e-dur»
* Tom Steinar Lund: gitar på «Ate Quem Sabè»
* Svein Dag Hauge: synthesizer, programmering, akustisk gitar, elektrisk gitar, tekniker, produsent
* Per Hillestad: slagverk
* Yngve Moe: bassgitar, elektrisk kontrabass
* Pål Reinertsen: bassgitar
* Hans Fredrik Jacobsen: fløyte, sekkepipe

### Øvrige medvirkende
* Mike Hartung – tekniker, miksing
* Trond Engebretsen – miksing
* Leif Johansen – miksing
* Anne Manglerud – fotograf

## Eksterne lenker
*
Oslo Idrettskrets

**Oslo Idrettskrets** (stiftet 16. desember 1945) er et organisasjonsledd i Norges idrettsforbund og olympiske og paralympiske komité, som organiserer samtlige idrettslag i Oslo. I 2013 organiserte kretsen 326&nbsp;131 medlemskap fordelt på 1&nbsp;235 idrettslag, og er med det en av landets største. 

Oslo Distriktslag for Idrett og Oslo Arbeideridrettskrets ble slått sammen til *Oslo Idrettskrets* 16. desember 1945.
Kretsen organiserte lagene som lå innenfor Oslo kommune i 1945, selv etter sammenslåingen med Aker i 1948. 
I 1961 ble kretsen slått sammen med Akershus Idrettskrets, som organiserte idrettslagene i Aker og distriktene rundt Oslo. 
Resten av Akershus tilhørte Romerike Idrettskrets.
Akershus Idrettskrets ble reetablert i 1988, med idrettslagene fra Romerike Idrettskrets, pluss lagene fra Oslo Idrettskrets som tilhørte Akershus fylke.
Siden da har Oslo Idrettskrets organisert idretten i Oslo kommune.

## Kretsens ledere
* Åge Biering, Ljot (1945–1946)
* Øystein Egelund, Vika IF (1947–1948)
* Fritz Dedekam Stabel, Oslo IL (1949)
* Øystein Egelund, Vika IF (1950–1951)
* Holger Mørk, Mercantile (1952)
* Johan Egeberg, SK Sterling (1953)
* Holger Mørk, Mercantile (1954–1955)
* Arne Riis, Grüner IL (1956–1958)
* Holger Mørk, Mercantile (1959)
* Johan Gjerde, Oslo Politis IL (1960–1966)
* Odd Hopp, Njaal (1967–1981)
* Petter Ludvigsen, Bækkelaget SK (1981–1988)
* Thorvald Larsen, VIF Fotball (1988–1994)
* Truls Gerhardsen, Lambertseter SK (1994–1997)
* Rolf Nyhus, Nordstrand IF (1997–2006)
* Børre Rognlien, Bøler IF (2006–2009)
* Norvald Mo, Rommen SK (2009–2016)
* Sveinung Oftedal, Oslo Kajakklubb (2016–)

## Se også
*Liste over idrettsanlegg i Oslo
*Liste over idrettslag i Oslo

## Referanser


## Kilder
* 
* 

## Eksterne lenker
* 
* Oslo IK's Lover med oversikt over fusjoneringer, fisjoneringer og navneendringer.
Gangsterpresten

***Gangsterpresten*** (originaltittel: *The Wrath of God*) er en amerikansk western-film fra 1972 regissert av Ralph Nelson. Hovedrollen spilles av Robert Mitchum.

## Handling
Den tilsynelatene gudfryktige presten Van Horne (Mitchum), på reise til Mexico, får av oberst Santillas (John Colicos) et ultimatum: Henrettelse eller uskadeliggjøring av en mektig bandeleder som truer nasjonen. Presten velger det siste og står dermed overfor en svært vanskelig oppgave.

## I rollene
(utvalg)
* Robert Mitchum – Van Horne
* Frank Langella – De La Plata   
* Rita Hayworth – Señora De La Plata   
* John Colicos – Oberst Santilla   
* Victor Buono – Jennings   
* Ken Hutchison –  Emmet   
* Paula Pritchett – Chela 
* Gregory Sierra – Jurado

## Eksterne lenker
*
Verdensrankingen i snooker 2001/2002

**Verdensrankingen i snooker 2001/2002** er verdensrangeringen av de 32 beste snookerspillerne i verden for sesongen 2001/2002. 

Rangeringen er basert på prestasjonene spillerne gjorde de to foregående sesongene, altså sesongene 1999/2000 og 2000/2001.

## Rankingen

## Kilder
*Oppsett hos cajt.pwp.blueyonder.co.uk
Älvsborgsbron

**Älvsborgsbron** er ei bru over Göta älv i havneinnløpet i Göteborg i Sverige. 

Den er ei 933 meter lang hengebru med 418 meters spennvidde og med seks filer. Pylonene er 107 meter høye, og brua har en seilfri høyde på 45 meter og omtrent 100 meters bredde. Brua, som ble konstruert av Sven-Olof Asplund, ble innviet 8. november 1966 av daværende kommunikasjonsminister Olof Palme.

## Se også
*Liste over broer i Sverige

## Referanser
MK «Sjøliv»

**MK** «**Sjøliv**» er en norsk båt, bygget i 1915.

«Sjøliv» er kanskje mest kjent for å ha funnet og reddet Roald Amundsen og hans mannskap som var fast i Nordaustlandet på Svalbard. Skipper Nils Vollan tok flyet til Amundsen under slep, men «N 25» ble etterlatt i Brennevinsbukta nær Hinlopenstretet. Amundsen og hans besetning ble videre fraktet til Ny-Ålesund.

«Sjøliv» ble bygd om i 1944, og ble da 48,6 fot. I et NRK program fra 1976 forteller Nils Vollan om redningsaksjonen av Amundsen. 

## Referanser


## Eksterne lenker
* 
* Fotografi av MK «Sjøliv»
Angeredsbron

**Angeredsbron** er en 47 meter høy og 930 meter lang bru nord for Göteborg, Sverige. 

Brua går over E6, Göta älv, E45 og jernbanen mot Norge (*Vänernbanan*). Brua går mellom bydelene Hisings Kärra og Gårdsten i Göteborg. Angeredsbron ble innviet i 1978. Arbeidsnavnet var Agnesbergsbron, men da den er en hovedforbindelse til bydelen Angered fikk den det nåværende navnet.

## Se også
*Gårdstenstunnelen

*Liste over broer i Sverige

## Eksterne lenker
* Bilde av brua sett fra nordøst.
Heliophorus (Lycaenidae)

* *H. moorei* 
* *H. brahma*
* *H. hybrida*
* *H. kohimensis* 
* *H. epicles*
* *H. indicus* 
* *H. kiana* 
* *H. ila* 
* *H. pulcher* 
* *H. cantlei*
* *H. tamu* 
* *H. androcles* 
* *H. sena*
* *H. bakeri*
* *H. oda*
* *H. yunnani* 
* *H. viridipunctata* 
* *H. stotzneri* 
* *H. eventa*

***Heliophorus*** er en slekt av gullvingene. De er sommerfugler i gruppen glansvinger.

## Utseende
Små (vingespenn ca. 25-32 millimeter) sommerfugler, bakvingen ender gjerne i en stjert. Oversiden har brun grunnfarge, gjerne med oransje felter eller med blålig metallglans. Enkelte arter er svært fargerike. Undersiden er lysbrun eller rødlig, gjerne med oransje ytterkant og brune tverrstriper.

## Levevis
Disse sommerfuglene finnes gjerne i skogkanter, ved dyrket mark og i andre forstyrrede områder.

## Utbredelse
Slekten er utbredt i Asia, fra Kashmir i vest til Java i øst.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]**
***** **gullvinger** (Lycaenini) 
****** slekt **Heliophorus** Geyer in Hübner, 1832 
******* *[[Heliophorus moorei]]* (Hewitson, 1865) 
******* *[[Heliophorus brahma]]* Moore, 1857
******* *[[Heliophorus hybrida]]* Tytler, 1912
******* *[[Heliophorus kohimensis]]* Tytler, 1912 
******* *[[Heliophorus epicles]]* (Godart, [1824) 
******* *[[Heliophorus indicus]]* (Fruhstorfer, 1908) 
******* *[[Heliophorus kiana]]* Grose-Smith, 1889 
******* *[[Heliophorus ila]]* (de Nicéville & Martin, 1896) 
******* *[[Heliophorus pulcher]]* Chou, 1994 
******* *[[Heliophorus cantlei]]* Eliot, 1965 
******* *[[Heliophorus tamu]]* (Kollar, 1844) 
******* *[[Heliophorus androcles]]* (Westwood, 1851) 
******* *[[Heliophorus sena]]* Kollar, 1844
******* *[[Heliophorus bakeri]]* Evans, 1927
******* *[[Heliophorus oda]]* Hewitson, 1865
******* *[[Heliophorus yunnani]]* 
******* *[[Heliophorus viridipunctata]]* (de Nicéville, 1890) 
******* *[[Heliophorus stotzneri]]* (Draeseke, 1925) 
******* *[[Heliophorus eventa]]* Fruhstorfer, 1918

## Kilder
* Heliophorus – http://www.nic.funet.fi/
* Butterflies of Malaysia – *Heliophorus epicles* http://www.learnaboutbutterflies.com/Malaysia%20-%20Heliophorus%20epicles.htm

## Eksterne lenker
* 
* Finnish lepidoptera – http://www.nic.funet.fi/
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Guttene fra Brasil

***Guttene fra Brasil*** (originaltittel: *The Boys from Brazil*) er en britisk-amerikansk science fiction-thriller fra 1978 regissert av Franklin J. Schaffner. Filmen handler Nazi-jegeren Lieberman som jakter på nazilegen Mengele. Underveis oppdager han at Mengele har iverksatt en djevelsk plan som involverer kloning av mennesker. Hovedrollene spilles av Gregory Peck og Laurence Olivier, mens sentrale biroller spilles av James Mason, Lilli Palmer, Uta Hagen, Anne Meara, Denholm Elliott og Steve Guttenberg. Filmen er basert på ei bok av Ira Levin utgitt i 1976.

## Handling
Omkring i verden blir flere unge gutter fedreløse. De er alle like gamle, har tilnærmet identisk utseende og fedrene har samme type yrke. Journalisten Bennet, assistert av den erfarne nazi-jegeren Liebermann, begynner å etterforske saken og kommer omsider på sporet av den beryktede nazilegen Josef Mengele, krigsforbryteren som har holdt seg skjult i en søramerikansk stat siden krigens slutt. Etterhvert innser han at han har snublet over en djevelsk plan igangsatt av Mengele. Han finner ut at 94 tilsynelatende tilfeldig utvalgte menn verden over myrdes på bestemte datoer. Drapene har tilknytning til et prosjekt som går under navnet "Guttene fra Brasil" og som innbefatter kloning av mennesker.

## Om filmen

### Popularitet og økonomi
*Guttene fra Brasil* ble en moderat suksess i USA hvor den innbragte $19 millioner. 

Produksjonskostnadene var på $12 millioner.

### Anmelderne
Den fikk blandet mottakelse av filmanmelderne, noe som gjenspeiles i at den har fått 70 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner.

*[[VG]]* gav den terningkast fem.

### Priser
Filmen ble nominert i tre Oscar-kategorier, samt en Golden Globe. Laurence Oliver ble tildelt prisen for beste mannlige skuespiller av bransjeorganisasjonen National Board of Review.

## I rollene
(utvalg)
*Gregory Peck ....Dr. Josef Mengele   
*Laurence Olivier ....Ezra Lieberman   
*James Mason ....Eduard Seibert   
*Lilli Palmer ....Esther Lieberman   
*Uta Hagen ....Frieda Maloney   
*Steve Guttenberg ....Barry Kohler   
*Denholm Elliott ....Sidney Beynon  
*Rosemary Harris ....Mrs. Doring   
*John Dehner ....Henry Wheelock  
*John Rubinstein ....David Bennett

## Referanser


## Eksterne lenker
*
Phoenicurusia

* *[[Phoenicurusia euphratica|P. euphratica]]*
* *[[Phoenicurusia margelanica|P. margelanica]]*

***Phoenicurusia*** er en slekt av gullvingene. De er sommerfugler i gruppen glansvinger. 
## Utseende
Små sommerfugler, bakvingen ender i en kort stjert. Oversiden er brunlig med en tydelig, fiolett glans. Undersiden er lysgrå med svarte flekker, disse skinner noe gjennom til oversiden.

## Utbredelse
Slekten forekommer i Tyrkia og Kasakhstan.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]**
***** gullvinger (Lycaenini) 
****** slekt *Phoenicurusia* Verity, 1943 
******* *[[Phoenicurusia euphratica]]* (Eckweiler, 1989)
******* *[[Phoenicurusia margelanica]]*

## Kilder
* ''Margelycaena'' – http://www.nic.funet.fi/
* Brower, A.V.Z. (2007) *Phoenicurusia* på Tree of Life Web Servive http://tolweb.org/Phoenicurusia/

## Eksterne lenker
* 
* margelanica Bilder av ''P. margelanica''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av ''P. euphratica''
Melanolycaena

* *[[Melanolycaena altimontana|M. altimontana]]* 
* *[[Melanolycaena thecloides|M. thecloides]]* 

***Melanolycaena*** er en slekt av blåvingene gullvingene stjertvingene. De er sommerfugler i gruppen glansvinger. 
## Utseende
Små sommerfugler. Bakvingen ender i en kort stjert. Oversiden hos hunnen er ensfarget brun, mens hannen for det meste er skinnende blåfiolett, med mørke ytterkanter. Undersiden hos begge kjønn er gråbrun, med tverrstriper på forvingen.

## Utbredelse
De to kjente artene i denne slekten lever i høylandsområder på Ny-Guinea.
## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]**
***** gullvinger (Lycaenini) 
****** slekt *Melanolycaena* Sibatani, 1974 
******* *[[Melanolycaena altimontana]]* Sibatani, 1974 
******* *[[Melanolycaena thecloides]]* Sibatani, 1974

## Kilder
* ''Melanolycaena'' – http://www.nic.funet.fi/

## Eksterne lenker
* 
* ''Melanolycaena'' på Tree of life
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilder av ''Melanolycaena thecloides''
Aasiaat museum

**Aasiaat museum** er et lokalhistorisk museum i byen Aasiaat, som ligger ved Diskobukta på vestkysten av Grønland.

Museet ble opprettet i 1978, i forretningsmannen Frederik Lynges hus, bygd i 1932. I 2002 ble museet flyttet til dagens beliggenhet, den gamle kolonibestyrerboligen fra 1860. Den første bygningen museet var i er i dag et lager for museet.

Museet har også tatt i bruk 3 bygninger til. En bygning fra 1938 som fungerer som kjølelager for skinndrakter, et pakkhus fra 1941 og et torvhus som ble satt opp i 1998 med tradisjonelt grønlandsk interiør fra 1800-tallet. Pakkhuset brukes inntil videre som lager, men er tenkt å bli et fiskerimuseum.

Vestgrønland, og da særlig området rundt Diskobukta, har vært befolket av de tidligste kulturene på Grønland, som saqqaqkulturen og thulekulturen. Museets hovedfokus er lokalhistorisk, med særlig fokus på disse tidlige kulturene.

## Eksterne lenker
* Museets hjemmeside
Imerissut

**Imerissut** (dansk: *Arveprinsens Ejland*) er en øygruppe i Diskobukta på vestkysten av Grønland. 

Denne øygruppa og øya Disko ligger i Qaasuitsup kommune, tidligere Qeqertarsuaq kommune. 

## Eksterne lenker
* Bilde av et fangsthus på Imerissut
Athamanthia

* *[[Athamanthia athamantis|A. athamantis]]* 
* *[[Athamanthia rushanica|A. rushanica]]* 
* *[[Athamanthia sogdiana|A. sogdiana]]*
* *[[Athamanthia churkini|A. churkini]]*
* *[[Athamanthia phoenicura|A. phoenicura]]*
* *[[Athamanthia dimorpha|A. dimorpha]]* 
* *[[Athamanthia japhetica|A. japhetica]]* 
* *[[Athamanthia issykkuli|A. issykkuli]]* 
* *[[Athamanthia eitschbergeri|A. eitschbergeri]]*
* *[[Athamanthia namanganica|A. namanganica]]* 
* *[[Athamanthia zhdankoi|A. zhdankoi]]*
* *[[Athamanthia dilutior|A. dilutior]]*
* *[[Athamanthia alexandra|A. alexandra]]*

***Athamanthia*** er en slekt av gullvingene. De er sommerfugler i gruppen glansvinger.

## Utseende
Små, brunlige sommerfugler med en fiolett glans på oversiden av vingene og mer eller mindre utbredte, mørke flekker. Undersiden er lysgrå med svarte flekker, gjerne med et vagt, oransje bånd langs ytterkanten. Undersiden ligner sterkt på blåvinger i slekten *[[Plebejus]]*.

## Levevis
Larvene lever på planter i slekten *Atraphaxis* (syrefamilien). Disse artene er stort sett utpregede høyfjells-sommerfugler.

## Utbredelse
De finnes fra Midtøsten i vest, østover gjennom Asia. De fleste artene finnes i Himalaya, Pamir og andre fjellområder i Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]**
***** gullvinger (Lycaenini) 
****** slekt *Athamanthia* Zhdanko, 1983 
******* *[[Athamanthia athamantis]]* (Eversmann, 1854) 
******* *[[Athamanthia rushanica]]* Zhdanko, 1990 
******* *[[Athamanthia sogdiana]]* Zhdanko, 1990 
******* *[[Athamanthia churkini]]* Zhdanko, 2000 
******* *[[Athamanthia phoenicura]]* (Lederer, 1870) 
******* *[[Athamanthia dimorpha]]* (Staudinger, 1881) 
******* *[[Athamanthia japhetica]]* (Nekrutenko & Effendi, 1983) 
******* *[[Athamanthia issykkuli]]* Zhdanko, 1990 
******* *[[Athamanthia eitschbergeri]]* Lukhtanov, 1993 
******* *[[Athamanthia namanganica]]* Lukhtanov, 2000 
******* *[[Athamanthia zhdankoi]]* Lukhtanov, 2000 
******* *[[Athamanthia dilutior]]* (Staudinger, 1881) 
******* *[[Athamanthia alexandra]]* (Püngeler, 1901)

## Kilder
* ''Athamanthia'' – http://www.nic.funet.fi/

## Eksterne lenker
* 
* Bilder av artene
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Kvalifisering til Tippeligaen 2008

**[[Kvalifisering til Eliteserien i fotball|Kvalifisering]] til [[Tippeligaen 2008]]** ble spilt høsten 2007 mellom  som kom på 12.-plass i Tippeligaen 2007 og  som kom på tredjeplass i 1. divisjon 2007. 

Kampene ble spilt i Skien 8. november og i Bodø 12. november, og etter 4-2 sammenlagt fikk Glimt den siste plassen i Tippeligaen 2008.

## Bildegalleri

Fil:Tippeligakvalifisering 2008 Lagoppstilling.jpg|Lagoppstillingen før andre kamp i Bodø. 
Fil:Tippeligakvalifisering 2008 start andre omgang.jpg|Start av andre omgang. 
Fil:Tippeligakvalifisering 2008 Kampen ferdig publikum 2.jpg|Publikum på Aspmyra. 
Fil:Tippeligakvalifisering 2008 Kampen ferdig 1.jpg|Bodø/Glimt etter at opprykket ble klart. 


## Se også
* Kvalifisering til Eliteserien i fotball


## Eksterne lenker
*
Anne Karin Sundal-Ask

**Anne Karin Sundal-Ask** (født 20. juli 1973 fra Halsa på Nordmøre) er utdannet fløytist ved Musikkonservatoriet i Trondheim, og avsluttet våren 2003 sitt hovedfag i korledelse ved Norges musikkhøyskole, hvor hun studerte hos blant andre Grete Pedersen og Tore Erik Mohn. Hun er i dag dirigent for Det Norske Jentekor.

Hun har mottatt flere utmerkelser og stipender. I 2019 ble hun kåret til årets utøver av Norsk Komponistforening. I 2000 ble hun tildelt en spesialopprettet pris for fremragende korledelse og mottok også Norges Korforbunds stipend for unge dirigenter samme år. Anne Karin Sundal-Ask har dirigert en rekke kor, blant annet Kammerkoret NOVA som hun selv startet i 2001, Kvindelige Studenters Sangforening, Norges ungdomskor, Trondhjems Kvinnelige Studentersangforening, Chorus mixtus og Pirum Old Boys. 

## Meritter
* Hun ble kåret til årets utøver i 2019 av Norsk Komponistforening. Prisen kan gis til en utøver eller et ensemble, på høyt profesjonelt nivå, som har gjort særlig innsats for norsk samtidsmusikk det siste året eller over en lengre periode. Med prisen følger en pengegave på totalt 100 000 kroner til nye konserter/aktiviteter som fremmer norske nålevende komponister. Anne Karin Sundal-Ask fikk prisen for sitt forbilledlige arbeid med samtidsmusikk i møte med barn og ungdom, og i særdeleshet for arbeidet med Det norske jentekor.
*Høsten 2009 vant hun 1. pris scenisk, 3. pris damekor, publikumspris og grand prix pris med Det norske jentekor i Landskonkurranse for kor 2009 i Trondheim
* Sommeren 2007 vant hun Grand Prize (beste kor) og ble best i klassen for historisk polyfon musikk med NUK i Gorizia i Italia.
* I august 2004 vant Kammerkoret NOVA Grand Prize, beste flerstemmige kor, beste kor i barokk musikk og moderne klassisk musikk i Guido d'Arezzo i Italia.
* I Musica Mundis internasjonale korkonkurranse i Italia våren 2000 vant TKS kvinnekorklassen under hennes ledelse, og koret fikk andre beste poengsum av samtlige kor på konkurransen. TKS mottok også publikumsprisen.

## Referanser


## Eksterne lenker
*
Augusta Salling

**Augusta Salling** (født 1954) er en grønlandsk politiker. Hun representerer partiet Atassut. 

Hun er utdannet lærer, men før hun ble politiker på full tid hadde hun også en periode i det private næringsliv, som direktør for Disko Havfiskeri fra 1986 til 1993. 

Lokalpolitisk var hun borgermester i Qeqertarsuaq kommune fra 1993 til 1997, men satt i kommunestyret helt til 2001. 

Partipolitisk har hun vært partileder fra april 2002 til Finn Karlsen overtok i september 2005. Hun varslet like før partiets landsmøte dette året at hun ville trekke seg som partiformann for å konsentrere seg om borgermesterjobben. Finn Karlsen var på dette tidspunkt nestformann i partiet. 

I tillegg er hun medlem i Nordisk råd, her ble hun varamedlem i 2005, og medlem fra 2007. Hun sitter også på Grønlands Landsting, og har gjort det siden 1999. I 2003 ble hun Landsstyremedlem for Finanser, tilsvarende finansminister.  

## Referanser


## Eksterne lenker
* Profil på Nanoq.gl
* Profil på Norden.org
Machine Shop Recordings

**Machine Shop Recordings** er et plateselskap som ble etablert i 2001 av medlemmene av Linkin Park og Fort Minor. Det var Mike Shinoda og Brad Delson sin ide å etablere Machine Shop Recordings, de skal også produsere Chester Bennington nye cd til hans soloprosjekt.

De fleste Cd-ene de har produsert er av Linkin Park og Fort Minor, men i tillegg har de produsert album for Holly Brook og Styles of Beyond.
Hallaxa chani

***Hallaxa chani*** er en nakensneglart i gruppen Actinocyclidae. Den finnes utenfor kysten av Nord-Amerika, fra California og nordover til sørlige deler av Alaska. Den blir inntil 30&nbsp;mm lang og lever utelukkende av svampen *[[Halisarca]]*.

## Eksterne lenker
* 

* Sea Slug Forum - ''Hallaxa chani'' - Besøkt 8. november 2007
Jaajap atuarfia

**Jaajap atuarfia** er folkeskolen i bygda Aappilattoq, som ligger i Nanortalik kommune, syd på Grønland.

Bygda har ca. 158 innbyggere, og skolen hadde 22 elever i skoleåret 2005/06.

## Eksterne lenker
* Informasjonsside
Clapham Junction stasjon

**Clapham Junction** er en jernbanestasjon i Battersea, sør for Themsen i London. Den er en av Storbritannias, og Europas, travleste jernbanestasjoner, med rundt 2000 tog i døgnet. Størsteparten av trafikken gjennom stasjonen går til/fra jernbaneterminalene Waterloo og Victoria.

|}
Iophanus

* *[[Iophanus pyrrhias|I. pyrrhias]]*

***Iophanus*** er en slekt av gullvingene. De er sommerfugler i gruppen glansvinger.
 
Det er bare én art i verden og den lever i Guatemala, i Mellom-Amerika.

## Utseende
En liten dagsommerfugl. Bakvingen ender i den kort stjert. Oversiden er brun, med en tydelig fiolett metallglans hos hannene, hunnene er matt brune bortsett fra et blåskimrende felt ved roten av forvingen. Langs bakkanten er det en oransje sikksakk-rand. Undersiden av forvingen er matt gul med brun ytterkant, med brune tverrstriper, bakvingen er brunlig med litt mørkere tegninger.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]**
***** gullvinger (Lycaenini) 
****** slekt *Iophanus* Draudt, 1920 
******* *[[Iophanus pyrrhias]]* (Godman & Salvin, 1887)

## Kilder
* ''Iophanus'' – http://www.nic.funet.fi/
* Butterflies of America – *Iophanus pyrrhias* http://butterfliesofamerica.com/iophanus_pyrrhias.htm 

## Eksterne lenker
* 
* Finnish lepidoptera – http://www.nic.funet.fi/
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Curetis

* *[[Curetis thetis|C. thetis]]* 
* *[[Curetis saronis|C. saronis]]*
* *[[Curetis tagalica|C. tagalica]]* 
* *[[Curetis regula|C. regula]]*
* *[[Curetis insularis|C. insularis]]* 
* *[[Curetis sperthis|C. sperthis]]* 
* *[[Curetis siva|C. siva]]*
* *[[Curetis bulis|C. bulis]]*  
* *[[Curetis tonkina|C. tonkina]]*
* *[[Curetis felderi|C. felderi]]* 
* *[[Curetis santana|C. santana]]*
* *[[Curetis dentata|C. dentata]]* 
* *[[Curetis freda|C. freda]]* 
* *[[Curetis acuta|C. acuta]]* 
* *[[Curetis brunnea|C. brunnea]]* 
* *[[Curetis barsine|C. barsine]]*

***Curetis*** er den eneste slekten i gruppen **Curetinae**. De er sommerfugler i gruppen glansvinger og er utbredt i Sørøst-Asia.

## Utseende
*Curetis* er dagaktive, fargerike sommerfugler. De er forholdsvis store til glansvinger å være, vingespennet er gjerne mellom 35-45 millimeter. Forvingene er litt spisse. Oversiden hos hannene er skinnende rødoransje med svarte vingespisser og ytterkanter, hos hunnene er de oransje feltene erstattet med hvitt. Undersiden er blekbrun med utydelige, brunlige flekker og bånd.

Larvene er litt flattrykte, og kan ligne på fugleskitt. De har to lange, sylindriske utvekster nær bakenden.

## Levevis
Larvene utvikler seg på busker og trær i erteblomstfamilien (Fabaceae) og den nærtbeslektede mimosafamilien (Mimosaceae).

## Utbredelse
De aller fleste artene er tropiske og finnes fra Sri Lanka til Salomonøyene. 

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Curetinae]]**
***** slekt **Curetis** Hübner, 1819  
****** *[[Curetis thetis]]* (Drury, 1773) 
****** *[[Curetis saronis]]* Moore, 1877 
****** *[[Curetis tagalica]]* (C. & R. Felder, 1862) 
****** *[[Curetis regula]]* Evans, 1954 
****** *[[Curetis insularis]]* (Horsfield, 1829) 
****** *[[Curetis sperthis]]* (C. & R. Felder, 1865) 
****** *[[Curetis siva]]* Evans, 1954 
****** *[[Curetis bulis]]* (Westwood, 1851) 
****** *[[Curetis tonkina]]* Evans, 1954 
****** *[[Curetis felderi]]* Distant, 1884 
****** *[[Curetis santana]]* (Moore, 1858) 
****** *[[Curetis dentata]]* Moore, 1879 
****** *[[Curetis freda]]* Eliot, 1959 
****** *[[Curetis acuta]]* Moore, 1877 
****** *[[Curetis brunnea]]* Wileman, 1909 
****** *[[Curetis barsine]]* Felder, 1860

## Kilder
* ''Curetis''  – http://www.nic.funet.fi/

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
* ''Curetis'' på Tree of life
* Indian Foundation for Butterflies - *Curetis thetis*. Med bilder av alle livsstadier. http://ifoundbutterflies.org/192-curetis/curetis-thetis-dp1
Akrylsyre

**Akrylsyre** eller **2-propensyre** er en organisk forbindelse (kjemisk formel C3H4O2) og det er den enkleste umettede karboksylsyren med både en dobbelbinding og en karboksylgruppe lenket til sin C3. I ren form er akrylsyre en klar, fargeløs væske med en karakteristisk plastlukt. Den er blandbar med vann, alkoholer, eter og kloroform. Akrylsyre fremstilles fra propylen, et gassprodukt fra oljeraffinerier.

Akrylsyre inngår i typiske karboksylsyre reaksjoner og i reaksjon med en alkohol, vil det danne det korresponderende ester. Estere og salter av akrylsyre er kollectivt kjent som akrylater (eller propenoater). De mest vanlige alkylesterene av akrylsyre er metyl-, butyl-, etyl- og 2-etylheksyl-akrylat.

Akrylsyre og dets estere reagerer lett med hverandre eller andre monomerer (e.g amider, akrylonitril, vinyl, styren og butadien) ved reaksjon ved deres dobbelbinding, og danner homopolymerer eller sampolymerer som er brukt i fremstilling av ulike plaster, belegg, lim, gummier i tillegg til gulv-poleringsmiddel og maling.

## Historie
Ordet "akryl" ble først brukt i 1843, for et kjemisk derivat av akrolein, en luktende olje avledet fra glyserol.

## Produksjon
Akrylsyre produseres ved oksidasjon av propen, som er et biprodukt av produksjonen av eten og bensin:

CH2=CHCH3 + {3/2} O2->CH2=CHCO2H + H2O

### Historisk metode
Fordi akrylsyre og dens estere lenge har vært verdsatt kommersielt, har mange andre metoder blitt utviklet. De fleste har blitt forlatt av økonomiske eller miljømessige årsaker. En tidlig metode var hydrokarboksylering av acetylen ("Reppe-kjemi"):

Denne metoden krever nikkelkarbonyl, høyt trykk av karbonmonoksid og acetylen, som er relativt dyrt sammenlignet med propylen.

Akrylsyre ble en gang produsert ved hydrolyse av akrylnitril, et materiale avledet fra propen ved ammoksidering, men denne veien ble forlatt fordi den produserer ammoniumbiprodukter, som ikke har stor verdi. Andre forlatte forløpere til akrylsyre inkluderer etonon og etylencyanohydrin.

## Sikkerhet
Akrylsyre er sterkt irriterende og etsende for huden og luftveiene. Øyekontakt kan føre til alvorlig og irreversibel skade. Lav eksponering vil gi minimale eller ingen helseeffekter, mens høy eksponering kan føre til lungeødem. LD50 er 340 mg / kg (rotte, oral).

Akrylsyre er en bestanddel av tobakkrøyk.

## Referanser
Agra

**Agra** (hindi आगरा, urdu آگرا) er en by ved bredden av elven Yamuna i delstaten Uttar Pradesh i India. Byen har omkring 1&nbsp;686 993 innbyggere (2013). 

Byen nevnes i Mahabharata som Agrabana (Paradis). Ptolemaios markerte byen på sitt verdenskart som Agra i det andre århundre. Tradisjon og legender forteller at dagens by ble grunnlagt omkring 1475 av Raja Badal Singh. Hans fort, Badalgarh, befant seg nær dagens fort.

Fra 1526 til 1658 var Agra mogulenes hovedstad. Det er bygninger fra denne tiden som gjør byen til en av Indias største turistattraksjoner. Taj Mahal, Agra fort og Fatehpur Sikri er på UNESCOs liste over verdensarven.

## Eksterne lenker
*
Gunnar Gren

**Gunnar Gren**, også kalt *Il Professore* (født 31. oktober 1920 i Gårda, Göteborg, død 10. november 1991) var en svensk fotballspiller.

Gunnar Gren spilte sin første kamp i Allsvenskan for Gårda BK i 1937. I 1941 debuterte han for IFK Göteborg, som han ble svensk mester for og ble svensk toppscorer.

Gren spilte på  som vant gull under OL 1948 i London.

Deretter ble han fotballproff i Italia. Han spilte fire sesonger i AC Milan, og deretter to sesonger i AC Fiorentina og til slutt en sesong i Genoa. I Milan dannet han sammen med Gunnar Nordahl og Nils Liedholm den omtalte trioen Gre-No-Li. Han ble svært populær i Italia, og det italienske publikum gav ham tilnavnet *Il Professore*. Etter Italia-oppholdet flyttet han hjem til Sverige i 1956, der han ble spillende trener for Örgryte IS til og med 1959, og senere i GAIS.

Gren spilte høyre indreløper på det svenske landslaget som tok sølv i VM 1958 på hjemmebane.

Sin siste kamp i Allsvenskan spilte han i 1964, 27 år etter den første. Han var egentlig trener i GAIS, men siden det gikk dårlig for laget, gjorde han comeback som Allsvenskans eldste spiller noensinne, i et desperat forsøk på å redde laget fra nedrykk. Det hjalp dessverre ikke, GAIS endte på sisteplass og rykket ned.

I 1946 ble Gunnar Gren den første som fikk Guldbollen.

Gunnar Gren spilte 57 landskamper for Sverige og scoret 32 mål.

## OL-medaljer
* 1948  London -  Gull i fotball  Sverige

## Referanser


## Litteratur
* Eva af Geijerstam: *Grenoli – ett fotbollsäventyr*
* Gunnar Nordahl: *Guld och gröna planer* (1954)
* Gunnar Gren: *Från Gröna Vallen till Wembley* (1949)
* Gunnar Gren: *Med GreNoLi i Italien* (1951)
* Gunnar Gren: *Professor i fotboll* (1958)

## Eksterne lenker
* 
* 
* 
* 
*  Aftonbladet – Guldbollen år 1946
Poritiini

* *[[Cyaniriodes]]*  
* *[[Poriskina]]* 
* *[[Poritia]]*  
* *[[Simiskina]]* 
* *[[Deramas]]*

**Poritiini** er en delgruppe av Poritiinae. De er sommerfugler i familie-gruppen glansvinger.

## Utbredelse
Denne gruppen er utbredt fra India i vest til Borneo og Filippinene i øst, med flest arter i de sistnvente områdene.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Poritiinae]]**
***** delgruppe / stamme **Poritiini**
****** slekt *[[Cyaniriodes]]* de Nicéville, 1890 – to arter, Borneo og Filippinene
****** *[[Poriskina phakos]]* Druce, 1895  – Filippinene
****** slekt *[[Poritia]]* Moore, 1866 – 17 arter, India – Borneo  
****** slekt *[[Simiskina]]* Distant, 1886 – 10 arter, India – Borneo
****** slekt *[[Deramas]]* Distant, 1886 – 28 arter, Burma – Filippinene og Borneo

## Kilder
* Poritiinae – http://www.nic.funet.fi/

## Eksterne lenker
* 
* Finnish lepidoptera – http://www.nic.funet.fi/
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
Humanity First

**Humanity First** er en internasjonal humanitær nødhjelpsorganisasjon som bidrar til kortsiktig nødhjelp og til langsiktig utviklingshjelp til sårbare samfunn i mer enn femti land på seks kontinenter. Organisasjonen drives av frivillige med ulike ferdigheter. Frivillige medarbeidere betaler ofte sine egne utgifter for å støtte de internasjonale prosjektene. 

I etterkant av umiddelbar respons på katastrofer etablerer organisasjonen også ofte rehabiliteringstjenester, slik som omsorg for foreldreløse barn, vanninfrastruktur og yrkesopplæring i lokal området.

Organisasjonen har fått rådgivende status hos FNs økonomiske og sosiale råd.

## Mål
Humanity First er en upolitisk, ikke-sekterisk internasjonal hjelpe- og utviklingsorganisasjon, som arbeider for verdens fattigste og mest sårbare mennesker.

## Etablering
Organisasjonen ble etablert og registrert i Londoni 1994 av daværende åndelig leder for Ahmadiyya Muslimsk Trossamfunn, Mirza Tahir Ahmad. Et av målene for trossamfunnet er «å etablere fred på alle nivåer i samfunnet og å beskytte de grunnleggende menneskerettighetene til alle mennesker».

## I Norge
Den norske grenen ble registrert i 1996. I løpet av de årene foreningen har eksistert har den blant annet bidratt til innsamling av klær og annet utstyr i forbindelse med Bosnia-krigen, ved jordskjelvet i Haiti, bygging av barneskole i Uganda, installasjon av flere vannbrønner, oppussing av skole i Niger. 

Den norske grenen har en langsiktig samarbeidsavtale med sin søsterorganisasjon Humanity First Niger Niger er et stort land i utkanten av Sahara-ørkenen, og er rangert av FN som et av verdens minst utviklede nasjoner. Landet ble offer for en rekke kupp og politisk ustabilitet etter sin uavhengighet fra Frankrike i 1960. I dag lider Niger av hyppige tørker, opprør og utbredt fattigdom. Slaveri ble først forbudt i 2003 og er fortsatt et problem. I tillegg er en høy grad av analfabetisme og sykdom en stor utfordring. Sammen med den lokale organisasjonen i Niger jobber Humanity First Norge med en rekke vann- og skoleprosjekter.  

Den norske grenen har samarbeidet med Røde Kors i Norge, samt Matsentralen. Foreningen samarbeider dessuten med Ahmadiyya muslimsk trossamfunn Norge.

## Referanser


## Eksterne lenker
* Humanity First Norge
* Humanity First International
Nordnesparken

**Nordnesparken** er en gate og en park på Nordnes i Bergen. Gaten går fra Fredriksberg festning til Nordnesgaten, parkområde ligger på nordvestsiden av Nordnes og er på 32,7 daa.

Parken ble anlagt i 1888&ndash;89. Parken rommer i dag Nordnes skole, bygd i 1903.

Parken har sitt eget bad, Nordnes sjøbad, med 25-meters oppvarmet saltvannsbasseng. Med gangavstand fra Bergen sentrum er Nordnesparken et viktig rekreasjonsområde. 

I parken står også en ti meter høy totempæl som veier to tonn. Denne fikk Bergen i gave fra vennskapsbyen Seattle i anledning Bergens 900-årsjubileum i 1970.

Akvariet i Bergen ligger tett opptil Nordnesparken.

## Referanser




## Eksterne lenker
* Bergen byleksikon på nett, om Nordnesparken
Wrapper

**Wrapper** kan referere til:

*Wrapper pattern, datamaskinkode som tillater visse klasser (i sammenheng med objektorientert programmering) å virke sammen på en måte de ellers ikke kunne ha gjort
*Wrapper (Java-klasse), en bestemt type Java-klasse, som brukes til å representere primitive data som klasser
*Wrapper (programvarebibliotek), som forenkler tilgangen på andre programvarebibliotek eller funksjoner i ett operativsystem, f.eks SDL
Pelias

**Pelias** (gresk: Πελίας) var en gresk mytologisk konge av Iolkos i Thessalia. Ifølge gresk mytologi var han sønn av havguden Poseidon og den thessaliske prinsesse Tyro. Han var halvbror til Aison.

Pelias ga Aisons sønn, Jason, i oppdrag å hente det gylne skinn i håp om at nevøen skulle omkomme ved dette farefulle oppdraget. Men Jason vendte tilbake med Medeia og hun hevnet seg gjennom å få Pelias døtre til å ta sin egen far av dage. Hun innbilte dem at faren ville få sin ungdom tilbake hvis de skar ham i stykker og kokte ham.

## Referanser


## Eksterne lenker
*
Busksneglfamilien

**Busksneglfamilien** (Dendronotidae) er en familie nakensnegler. De lever i saltvann.

Artene i busksneglfamilien har en avlang kropp, med flere utvekster eller «forgreninger», herav det norske navnet *busksnegler*. Utvekstene er parvise på ryggsiden og er sneglens gjeller. Den vanligste arten i Norge er busksnegl (*Dendronotus frondosus*).

## Referanser


## Eksterne lenker
*
Tarakini

* *[[Taraka]]*

**Tarakini** er en delgruppe av glansvingene. Gruppen omfatter bare én slekt med tre kjente arter.

## Utseende
Små dagsommerfugler. Undersiden er hvit med svarte flekker. Oversiden er lysbrun, undersidens svarte flekker skinner litt gjennom.

## Levevis
Larvene er rovdyr som lever av bladlus.

## Utbredelse
Denne slekten har sitt kjerneområde i det sørlige Kina, der alle tre artene forekommer. Den er imidlertid utbredt østover til Japan og sørøst til Java og Borneo.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** underfamilie Miletinae [Liphyrinae]
***** stamme **Tarakini** 
****** slekt *[[Taraka (sommerfugler)|Taraka]]* Doherty, 1889
******* *[[Taraka hamada]]* (Druce, 1875) 
******* *[[Taraka mahanetra]]* Doherty, 1890 
******* *[[Taraka shiloi]]* Tamai & Guo, 2001

## Kilder
* www.funet.fi – Miletinae

## Eksterne lenker
* 
* Norges sommerfugler – Glansvinger
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilder av ''Taraka hamada''
Kilwa Kisiwani

**Kilwa Kisiwani** er et muslimsk samfunn på en øy utenfor kysten av Tanzania, i Øst-Afrika.

På 800-tallet ble øya solgt til handelsmannen Ali bin Al-Hasan. I løpet av de neste århundrene utviklet stedet seg til en betydelig by og et knutepunkt for handel langs Afrikas østkyst. Varene omfattet gull og jern fra Zimbabwe, elfenben og slaver fra Tanzania, og tekstiler, smykker, porselen og krydder fra Asia. På 1200-tallet var byen den mektigste på østkysten, og da Ibn Battuta besøkte byen rundt 1330 skrøt han av den tro og ydmykhet han fant hos herskeren, *Sultan al-Hasan ibn Sulaiman*. Byens palass skriver seg fra denne perioden, det samme gjør en utvidelse av stormoskeen. Handelen ga et økonomisk overskudd som ble kanalisert inn i imponerende bygg av stein og koraller.

Byen ble erobret av portugisere i 1505, men gjenvunnet av arabere i 1512. Byen kom under omansk kontroll i 1784, og Frankrike bygget et kystfort nord på øya kort tid etter. Selve byen ble imidlertid forlatt i 1840-årene. 

**Songo Mnara**, som også har storslagne ruiner etter palass og moskeer, ligger på en øy rett sør for Kilwa Kisiwani. 

Siden 2004 har ruinene stått på listen over truede verdensarvsteder.

Ruinene kan besøkes, med tillatelse fra lokale myndigheter. Adgang fra kystbyen *Kilwa Masoko* med dhow.

## Eksterne lenker
* Minnesota State University – Kilwa Kisiwani
* Kilwabilder
Walter Noddack

**Walter Noddack** (født 17. august 1893 i Berlin, død 7. desember 1960 i Berlin) var en tysk kjemiker. Han, Ida Tacke (som senere giftet seg med Noddack) og Otto Berg oppdaget i 1925 grunnstoffet rhenium. De meldte samtidig om oppdagelsen av grunnstoff 43 (technetium) og foreslo navnet «masurium» etter Masuria i Øst-Preussen. Gruppen hadde bombardert mineralet columbitt med en elektronstråle, og hadde konkludert eksistensen av grunnstoff 43 ut fra diffraksjonen fra prøven. Bølgelengden på røntgenstrålingen som oppstår ved bombardering av elektroner har sammenheng med atomnummer, noe som framgår av en formel avledet av Henry Moseley i 1913. Forskningsteamet hevdet at de oppdaget en svak røntgenstråle med en bølgemengde som tilsvarer det grunnstoff 43 ville ha sendt ut. Samtidige forskere kunne ikke gjenta forsøket, så oppdagelsen ble ansett som feilaktig i mange år.

Ikke før i 1998 ble det satt spørsmålstegn ved avfeielsen av oppdagelsen. John T. Armstrong ved National Institute of Standards and Technology kjørte datasimuleringer av forsøket og oppnådde resultater som var svært like de som ble rapportert av forskningsteamet i 1925. Walter Noddack og resten av forskergruppen er anerkjent som oppdagere av rhenium, men det er fortsatt omstridt om de faktisk også oppdaget technetium.

## Se også
* Technetium
* Rhenium

## Referanser
Lurfjelltinden

**Lurfjelltinden** (pitesamisk: *Luvdáragájjse*, lulesamisk: *Luhtáragájsse*) er et fjell i Nordland fylke, det er grensefjell mellom Bodø og Beiarn kommuner. Fjellet har en høyde på  meter over havet og er det høyeste fjellet i Bodø kommune.

Beste utgangspunkt for å bestige toppen er fra turistforeningshytten Lurfjellhytta, og den letteste ruta går fra Svartvassetra.

## Referanser




## Eksterne lenker
* Den Norske Turistforening ''Lurfjellhytta''